Problemet i debatterne er som regel, at det bliver sort-hvidt. Så det er "jeg har ret til at spise kød" mod "du skal overhovedet ikke røre noget fra et dyr.  Jeg tror vi ville komme meget længere, hvis der blev lavet ordentlige kampagner, som sigtede mod at spise mindre kød, uden at skære det helt væk, men samtidig gøre det til et fokuspunkt, at det kød vi spiser, skal være produceret ordenligt.   Sænk kvantiteten og hæv kvaliteten på det du spiser, det kan vi nå langt med.  Mange kødspisere orker ikke debatten, fordi de ser en fremtid, hvor de aldrig mere skal spise en bøf. Men sandheden er nok nærmere, at en fornuftig fremtid ville være en, hvor du fik dit røde kød en enkelt dag om ugen, spiste fisk en anden dag, kylling en tredje og så ellers udforskede andre kulinariske oplevelser.  Men hvis vi absolut står på at folk skal blive veganere eller vegetarer, så har man allerede trukket linjerne op, og så tror jeg det bliver voldsomt svært at få overbevist særligt mange. Hvorimod hvis folk stilles i udsigt, at de kan spise præcis det samme som i dag, bare i lidt andre mængder, så er det langt nemmere at sluge.